<p>প্রিয় অনিক ভাই,</p><p>শুভেচ্ছা নিবেন, আশা করি ভালো আছেন। আমি একজন চাকুরীজীবী। চাকুরীর পাশাপাশি একটু বাড়তি আয়ের উদ্দেশ্যে আপনার কোর্সটি এনরোল করেছি। আমি যেহেতু চাকুরীর পাশাপাশি কোর্সটি কমপ্লিট করতেছি, তাই আমার যাত্রাটি অন্যদের চেয়ে একটু মন্থর গতির। কিন্তু গতি মন্থর হলে যাত্রা আমার চলমান। আর এ মন্থর যাত্রাপত্রে আপনার সহযোগীতা &nbsp;একান্ত কাম্য। তাই নীচে আমার কিছু সমস্যার কথা তুলে ধরলামঃ</p><p>১। আমি আপনার প্রায় সবগুলো &nbsp;সাপ্তাহিক লাইভ ক্লাসে অংশগ্রহণ করেছি। এ লাইভ ক্লাসগুলোতে যেহেতু সমস্যার সমাধান ও সাজেশন দেওয়া হয় তাই এ লাইভ ক্লাস গুলোর গুরুত্ব &nbsp;রেকর্ডিং ক্লাসের চেয়ে কোন অংশে কম নয়। কিন্তু আমি My Course Option e এ লাইভ ক্লাস গুলোর কোন ভিডিও খুজে পাচ্ছি না। আমি এ ব্যাপারে এর আগেও একবার আপনাদের জানিয়েছিলাম, কিন্তু তখন প্রতি উত্তরে বলেছিলেন ক্লাউড সমস্যার কারনে আপলোড হতে দেরী হচ্ছে, তাই এ ব্যাপারে আবারও আপনার দৃষ্টি আকর্ষণ করছি।</p><p>২। আমি আপনার সর্বশেষ লাইভ ক্লাসে অংশগ্রহণ করলেও ইন্টারনেট সমস্যার কারণে ক্লাসটিতে শেষপর্যন্ত &nbsp;উপস্থিত থাকতে পারিনি। উক্ত ক্লাসটিতে একটি WhatsApp Group খোলার কথা বলা হয়েছিলা এবং পরবর্তী ক্লাসগুলোতে আমরা কি এভাবে Add হবো সেব্যাপারে ক্লাস শেষে জানিয়ে দেয়া হবে। তাই আমাদের &nbsp;জন্য কোন WhatsApp গ্রুপ ওপেন করে থাকলে তার লিংক এবং পরবর্তী লাইভ ক্লাসগুলোর লিংক কিভাবে &nbsp;সে ব্যাপারে জানতে চাই।</p><p>৩। এবার আমার একটা ব্যক্তিগত সমস্যার কথা জানাব। অনলাইনে আয়ের উৎস খুজতে গিয়ে সামাজিক যোগাযোগ মাধ্যমে একজনের সাথে আমার পরিচয় হয় যিনি আমাকে Amazon Affiliate Marketing এর মাধ্যমে আয়ের স্বপ্ন দেখায় এবং শর্ত দেয় যে, আমাকে backlink domain and hosting purchase করতে হবে। আমি তার কথায় সরলভাবে বিশ্বাস করে Namecheap এ একাউন্ট তৈরী করে উনাকে ডিটেইলস দিলে উনি আমাকে একটা Domain and Hosting purchase করে দেয়, যার জন্য উনি আমার কাছ থেকে সর্বমোট ১০০+১২=১১২ ডলার নেয়। সবকিছুই ভালোই চলছিল এবং কিন্তু হঠাৎ করে একমাস পর উনি আমার সাথে সবধরনের &nbsp;যোগাযোগ বন্ধ করে দেয়। উনার সাথে কিছুতেই যোগাযোগ করতে পারতেছি না। &nbsp; এখন আমি Domain টা নিয়ে পড়ছি মহাবিপদে। এ Domain টা কিভাবে সেল করব সে ব্যাপারে আমার ধারনা নাই &nbsp;থাকায় আমি বুঝতে পারতেছি না কি করব। তাই আপনার কাছে একান্ত অনুরোধ আমি এই Domain টা কিভাবে সেল করতে পারি সে ব্যাপারে আপনার একান্ত সহযোগীতা কামনা করছি।</p><p>ধন্যবাদান্তে</p><p>সঞ্জয় কান্তি ধর</p>